Hva var det jeg sa

«Hva var det jeg sa» er en norsk sang skrevet av Øystein Sunde og utgitt 19. oktober 1994 på Sundes musikkalbum Du må'kke komme her og komme her.

Teksten til «Hva var det jeg sa» fulgte med i CD-heftet til Du må'kke komme her og komme her. Versene beskriver ulike personer som plasserer seg på sidelinjen og har meninger om andres aktiviteter, og som triumferende kommenterer andres fadeser med «hva var det jeg sa». Sangen fremstår som en kritikk mot selvutnevnte eksperter som ser at ting er i ferd med å gå galt, men ikke løfter en finger for å redde situasjonen fordi de liker mye bedre å kunne proklamere at de selv hele tiden visste bedre.

Både tekst, noter og tilhørende tegninger ble publisert i notaboka Du må'kke komme her og komme her i 1997.

Musikere og instrumenter 

Øystein Sunde: vokal, akustisk gitar (Martin D 18), dobro
Jens Christian Bugge Wesseltoft: hammond-orgel
Sveinung Hovensjø: bass
Per Hillestad: trommer
Elisabeth Moberg: kor
Marian Lisland: kor
Jan Paulsen: kor
Johnny Sareussen: kor
Tomas Siqveland: kor
Trond Trøste: kor
Audun Tylden: kor

Referanser 

Sanger fra 1994
Sanger skrevet av Øystein Sunde